**Mór Városi Önkormányzat Képviselő-testületének**

**91/2015. (IV.29.) Kt.**

**határozata**

**a 2015/2016-os nevelési évben indítható óvodai csoportok számának meghatározása tárgyában**

1./ Mór Városi Önkormányzat Képviselő-testülete a nemzeti köznevelésről szóló 2011.évi CXC. tv. (továbbiakban Nkt.) 83.§ (2) bekezdés d) pontja értelmében a fenntartásában lévő intézményekben az alábbiakban határozza meg a 2015/2016-os nevelési évben indítható óvodai csoportok számát:

|  |  |  |
| --- | --- | --- |
| **Intézmény neve** | **2014/2015-ös**  **nevelési évben induló csoportok, száma** | **2015/2016-os**  **nevelési évben induló csoportok, száma** |
|
| Pitypang Óvoda | 8 | **8** |
| Napsugár Óvoda | 6 | **6** |
| Meseház Óvoda | 5 | **6** |
| **Óvodák összesen:** | 19 | **20** |

2./ Mór Városi Önkormányzat Képviselő-testülete –a Nkt. 25.§ (7) bekezdése alapján – engedélyezi, hogy a fenntartása alatt működő **Napsugár Óvoda, Meseház Óvoda és Pitypang Óvoda** vezetői a csoportok létszámának kialakításakor, a Nkt. 4.sz. mellékletében meghatározott maximális létszámot (25 fő) – az Alapító Okiratban meghatározott létszámok figyelembe vételével - legfeljebb húsz százalékkal átléphetik.

3./ Mór Városi Önkormányzat képviselő-testülete egyetért a Meseház Óvoda egy csoporttal történő bővítésével, egyben felkéri a jegyzőt a csoportbővítéssel kapcsolatos eljárás lefolytatására és arra, hogy az ezzel kapcsolatos előterjesztést 2015. június 25-ig terjessze a képviselő-testület elé.

Határidő: június 30.

Felelős: jegyző (Humánügyi Iroda; Önkormányzati Iroda)

Fenyves Péter Dr. Pálla József

polgármester jegyző